recursal/SuperWikiNEXT-32B huggingface dataset:
বাকাল হাউ, পর্তুগীজ শুটকি ও নোনা কড মাছ।
**পর্তুগীজ রন্ধনশৈলী** আটলান্টিক বিধৌত হওয়া সত্ত্বেও অনেকটাই ভূমধ্যসাগরীয় প্রভাবে প্রভাবিত। পর্তুগীজ রন্ধনশৈলী সামুদ্রিক খাদ্যের জন্য বিখ্যাত। পর্তুগালের সাবেক উপনিবেশিকতার প্রভাবও কিছুটা রয়েছে। বিশেষ করে বিভিন্ন প্রকার মশলার ব্যবহার। পর্তুগীজ রন্ধনশৈলীর অন্যতম ভিত্তি হচ্ছে জলপাই তেল যা রান্নায় এবং খাবারের স্বাদ বাড়ানো উভয় কাজে ব্যবহার করা হয়।

খাবার
-----

পর্তুগীজ সকালের নাস্তায় থাকে সদ্য তৈরি রুটি যা ঘি, হ্যাম, পনীর অথবা জ্যাম দিয়ে পরিবেশিত হয়। সংগে থাকে কফি, দুধ, চা কিংবা গরম চকলেট। সকালের নাস্তায় ছোট এস্প্রেসো কফি পর্তুগালে খুবই জনপ্রিয়। এই কফি বাড়িতে তৈরি করা হয় এবং শহরের ক্যাফে গুলোতে পাওয়া যায়। মিষ্টি প্যাস্ট্রিও জনপ্রিয়।

দুপুরের খাবার বেলা একটা থেকে তিনটার মধ্যে এবং রাতের খাবার রাত আটটার পরে পরিবেশিত হয়। দুপুর এবং রাতের খাবারে সাধারণত স্যুপসহ তিন পদের খাবার থাকে। সাধারণ পর্তুগীজ স্যুপ হচ্ছে কালডো ভার্ডে যা আলু এবং চোরিকো নামে মশলাদার পর্তুগীজ সসেজ দিয়ে তৈরি করা হয়। মাছের পদের মধ্যে বাকালহাউ নামে নোনা কর্ড মাছ জনপ্রিয়। ছাগল, ভেড়া এবং গরুর দুধ থেকে বহুপদের পনির তৈরি করা হয়।

মাছ এবং সামুদ্রিক খাদ্য
-----------------------

পর্তুগিজরা সমুদ্রগামী জাতি। তাদের মৎসশিল্প উন্নত এবং তার প্রতিফলন ঘটে তাদের মাছ ও সামুদ্রিক খাবার গ্রহণের পরিমাণে। পর্তুগাল হলো ইউরোপের মধ্যে সর্বোচ্চ এবং পৃথিবীর মধ্যে চতুর্থ সর্বোচ্চ মাছ ভক্ষণকারী দেশ। মাছ গ্রিল, সিদ্ধ, ভাজা, কড়াভাজা, ঝোল, ঝলসানো ইত্যাদিভাবে পরিবেশন করা হয়। পর্তুগালে বাকালহাউ (কড) মাছ সবথেকে বেশি খাওয়া হয়। বলা হয়ে থাকে সেখানে কড মাছ রান্নার ৩৬৫টি নিয়ম বা প্রণালী আছে। প্রতিদিনের জন্য একটি করে রেসিপি। শুটকি কড মাছ এবং নোনা কড মাছ প্রায়শই খাওয়া হয়। উত্তর আটলান্টিকে পর্তুগীজদের মাছ ধরার ঐতিহ্য রেফ্রিজারেটর আবিষ্কারের বহু আগেই শুরু হয়। তাই শুকনো বা নোনা মাছ রান্নার পূর্বে দুধ বা পানিতে ভিজিয়ে রাখার ঐতিহ্য আছে। সব থেকে সহজ মাছ রান্নাটিও জলপাই তেল সাদা ওয়াইন ভিনেগার স্বাদ দেওয়া হয়।

পর্তুগাল পনের শতক থেকে কড মাছ ধরা ও ব্যবসায় নিয়োজিত আছে। তাদের রন্ধনশিল্পে কড মাছ গুরুত্বপূর্ণ স্থান দখল করে আছে। অন্যান্য জনপ্রিয় সামুদ্রিক খাবারের মধ্যে আছে সার্ডিন, অক্টোপাস, স্কুইড, কাটলফিশ, কাঁকড়া, চিংড়ি এবং মলাস্কার বিভিন্ন খোলসযুক্ত প্রাণী ইত্যাদি। আলু, টমেটো এবং পেঁয়াজের সাথে বিভিন্ন মাছ ও শেলফিশ মিশিয়ে ক্যাল্ডেইরাডা নামে স্ট্যু তৈরি করা হয়।

গ্রামীণ অঞ্চলের বিক্রির জন্য সার্ডিন মাছ ব্রাইন দ্রবণে (ঘন লবণ পানি) সংরক্ষণ করা হত। পরবর্তীতে পর্তুগীজ উপকূল জুড়ে সার্ডিন ক্যানারি গড়ে ওঠে। উত্তর পর্তুগালে সূর্যালোকে রে মাছ শুকানো হয়। পর্তুগালে ক্যানজাত টুনা মাছ সহজপ্রাপ্য। আলগার্ভের পানিতে টুনা মাছ পাওয়া যায়। আটলান্টিক থেকে ভূমধ্যসাগরে আসা যাওয়ার পথে পর্তুগালের দক্ষিণ উপকূল অতিক্রমের সময় পাতা জালে প্রচুর পরিমান টুনা মাছ ধরা পড়ে। মাদেইরা এবং আলগার্ভে সতেজ টুনা মাছ খাওয়া হয়। সেখানকার স্থানীয় কুইজিনে টুনা মাছের স্টেক খুবই গুরুত্বপূর্ণ খাবার।

বিশ্বরন্ধনশৈলীতে প্রভাব
-----------------------

একদা পর্তুগালের বিশাল সাম্রাজ্য ছিলো। বিভিন্ন অঞ্চলে ছিলো পর্তুগালের উপনিবেশ। তাই পর্তুগীজ রন্ধনশৈলীর প্রভাব উভমুখী। ব্রাজিলীয় রন্ধনশৈলীর একটা বড় অংশ জুড়ে আছে পর্তুগীজ রন্ধনপ্রণালী।

তথ্যসূত্র
---------

1. ↑  "Portuguese food"। *baidu*। সংগ্রহের তারিখ ২৪ অক্টোবর ২০১৭।
লিবিয়ার সাবরাথায় মেডিকেল শিক্ষার্থীরা স্তন ক্যান্সার সচেতনতার জন্য প্রচারণা চালাচ্ছে, ২০১২
**বিশ্ব পিঙ্ক হিজাব দিবস** প্রতিষ্ঠাতা হেন্ড এল-বুরি এবং মিসৌরির কলম্বিয়ার একটি উচ্চ বিদ্যালয়ের একদল শিক্ষার্থী দ্বারা পরীক্ষামূলক একটি উদ্যোগ হিসাবে শুরু হয়েছিল। এর উদ্দেশ্য ছিল স্তন ক্যান্সার সচেতনতা সম্পর্কে মুসলমানদেরকে আলোচনায় সম্পৃক্তকরন, পিঙ্ক স্কার্ফ পরার সময় দল বেঁধে পদযাত্রায় যোগদান এবং এই উদ্দেশ্যে সচেতনতা ও সমর্থন প্রচারের জন্য বিভিন্ন অনুষ্ঠান আয়োজনের মাধ্যমে মুসলিম নারীদের মধ্যে প্রচলিত ভুল ধারণাগুলো দূর করা। বিশ্ব পিঙ্ক হিজাব দিবস সর্বশেষ ২০১১ সালে পালিত হয়েছিল।

বিশ্ব পিঙ্ক হিজাব দিবস ছিল একটি বৈশ্বিক আন্দোলন যাতে স্তন ক্যান্সার সচেতনতা উদযাপনের জন্য পিঙ্ক রঙের কুফিস (বা মাথার টুপি) পরিধানকারী পুরুষসহ অনেক অংশগ্রহণকারী ছিলেন। এটি মার্কিন যুক্তরাষ্ট্র জুড়ে অনেক ইসলামি স্কুল এবং ছাত্র সংগঠনে অনুষ্ঠিত হয়েছিল।

ইতিহাস
------

২০০৪ সালে হেন্ড এল বুরি পিঙ্ক হিজাব দিবস প্রতিষ্ঠা করেন , যিনি সেই সময় উচ্চ বিদ্যালয়ের ছাত্র ছিলেন। এটি ছোট পরিসরে মিসৌরির কলম্বিয়ার একটি উচ্চ বিদ্যালয়ে শুরু হয়েছিল। একদল মেয়ে একদিন পিঙ্ক হিজাব পরার সিদ্ধান্ত নিয়েছিল যাতে অন্যরা তাদের হিজাব এবং ইসলাম সম্পর্কে প্রশ্ন করতে উৎসাহিত হয়। আরো বেশি সংখ্যক মানুষ অংশগ্রহণ শুরু করার পর সুসান জি কোমেন ফাউন্ডেশনের সাথে যোগাযোগ করা হয় এবং পিঙ্ক হিজাব দিবস অনুষ্ঠিত হয়। মেয়েরা মনে করেছিল যে পিঙ্ক পোশাক পরিধান করা মুসলিম মেয়েদের হিজাব বা হেডস্কার্ফ পরিধানকে অন্যরা কীভাবে দেখছে এরকম চিন্তা হ্রাস করতে পারে। এই আয়োজেনের নির্মাতারা আশা প্রকাশ করেছেন যে পিঙ্ক হিজাব দিবস ইসলাম এবং হিজাব পরিহিতা নারীদের সম্পর্কে কৌতূহলী ব্যক্তিদের ভুল ধারণা দূর করতে প্রশ্ন করতে উৎসাহিত করবে। তারা স্তন ক্যান্সারের বিরুদ্ধে প্রতিরোধমূলক ব্যবস্থা গ্রহণ এবং নিরাময়ের জন্য বিভিন্ন স্তন ক্যান্সার ফাউন্ডেশনে দান করার প্রচার ও প্রচারণাও করেছিল।

### পূর্ববর্তী তারিখ

* বুধবার, ২৯ অক্টোবর, ২০০৮
* বুধবার, ৮ অক্টোবর, ২০০৯
* বুধবার, ২৭ অক্টোবর, ২০১০
* বুধবার, ২৬ অক্টোবর, ২০১১

উদ্দেশ্য
--------

পিঙ্ক হিজাব দিবসের উদ্দেশ্য ছিল তিনটি, যথা-

* হিজাব – যারা মুসলিম নারীদের সম্পর্কে কৌতূহলী এবং হিজাব সম্পর্কে আগ্রহী তাদেরকে হিজাব সম্পর্কে প্রশ্ন করতে উৎসাহিত করা
* সমাজ – মুসলিম মহিলাদের বিভিন্ন সম্প্রদায় উন্নতি প্রকল্পে অংশ নিতে উৎসাহিত করা কারণ আমরা যে সমাজে বাস করি তাতে ফ্যাব্রিক একটি মূল্যবান অংশ। এই প্রকল্পগুলির মধ্যে একটি হ'ল স্তন ক্যান্সারের নিরাময়খোঁজার প্রচেষ্টা।
* স্বাস্থ্য - ক্যান্সার গবেষণার জন্য তহবিল সংগ্রহ করা এবং নিয়মিত পরীক্ষা -নিরীক্ষা করে সমস্ত মানুষকে তাদের স্বাস্থ্য বজায় রাখতে এবং প্রতিরোধমূলক পদ্ধতি সম্পর্কে জ্ঞান বাড়াতে উৎসাহিত করা।

তথ্যসূত্র
---------

1. ↑  "Hijabs go pink for breast cancer"। *thestar.com* (ইংরেজি ভাষায়)। ২০০৭-১০-১৫। সংগ্রহের তারিখ ২০২১-০৮-১৪।
2. ↑  "Pink Hijabis For Breast Cancer Awareness"। *fatcatwebproductions.com* (ইংরেজি ভাষায়)। সংগ্রহের তারিখ ২০২১-০৮-১৪।
3. ↑  "Second Annual Pink Hijab Day Houston A Success"। *fatcatwebproductions.com* (ইংরেজি ভাষায়)। সংগ্রহের তারিখ ২০২১-০৮-১৪।
4. ↑  "pinkhijabday.org"। ২০১৬-১০-২৩ তারিখে মূল থেকে আর্কাইভ করা। সংগ্রহের তারিখ ২০১৬-১০-২৩।
5. ↑  "Join Susan G. Komen in the Fight Against Breast Cancer"। *secure.info-komen.org*। সংগ্রহের তারিখ ২০২১-০৮-১৪।

বহিঃসংযোগ
---------

* দাপ্তরিক ওয়েবসাইট
প্রতিবছর ২৫ শে সেপ্টেম্বর **বিশ্ব ফার্মাসিস্ট দিবস** উদযাপিত হয়। ফার্মাসিস্টরা দেশে বিদেশে মানসম্মত ওষুধ তৈরির মাধ্যমে স্বাস্থসেবায় গুরুত্বপূর্ণ ভূমিকা পালন করে যাচ্ছেন। ফার্মেসি পেশায় কর্মরতদের উৎসাহ প্রদান এবং এই পেশা সম্পর্কে সাধারণ মানুষকে সচেতন করতে ২০১০ সাল থেকে সারাবিশ্বে এই দিবস পালিত হয়ে আসছে। সাধারণ মানুষকে এ মহান পেশা সম্পর্কে জানাতে এবং এ পেশার মানকে উচ্চ মর্জাদার আসনে আসীন রাখতে সারাবিশ্বে এই দিবস পালিত হয়ে আসছে।

পটভূমি
------

আন্তর্জাতিক ফার্মাসিউটিক্যাল ফেডারেশনের উদ্যোগে ২০০৯ সালে অনুষ্ঠিত ইস্তাম্বুল সম্মেলনে ২৫ সেপ্টেম্বরকে বিশ্ব ফার্মাসিস্ট দিবস হিসেবে ঘোষণা করা হয়। ১৯১২ সালের এই দিনে নেদারল্যান্ডসের হেগে আন্তর্জাতিক ফার্মাসিউটিক্যাল ফেডারেশনের প্রথম কার্যনির্বাহী সভা অনুষ্ঠিত হয়, এই কারণে দিবসটিকে বিশ্ব ফার্মাসিস্ট দিবস হিসেবে ঘোষণা করা হয়। ফার্মেসি পেশার কর্মরতদের উৎসাহ প্রদান এবং এই পেশা সম্পর্কে সাধারণ মানুষকে সচেতন করতে ২০১০ সাল থেকে সারাবিশ্বে এই দিবস পালিত হয়ে আসছে। ।।

বাংলাদেশে উদযাপন
----------------

প্রতি বছর যথাযোগ্য মর্যাদায় সারাবিশ্বে এই দিবসটি পালন করা হয়। বাংলাদেশে সাভারের গণ বিশ্ববিদ্যালয়ের ফার্মেসী বিভাগ ২০১৪ সালে প্রথমবারের মত এই দিবসটি পালন করে । এর পর থেকে প্রতিটি বিশ্ববিদ্যালয়ের ফার্মেসী বিভাগ, বিভিন্ন ফরর্মাসিউটিক্যালস, ওষুধ প্রশাসন অধিদপ্তর ও বিভিন্ন ফার্মেসী পেশাজীবী সংগঠনের উদ্যোগে ঢাকাসহ বড় বিভাগীয় ও জেলা শহরগুলোতে উৎসাহের সঙ্গে র‌্যালি ও স্বেচ্ছায় রক্তদান কর্মসূচি, সেমিনার ও বিভিন্ন জনসচেতনতামূলক কার্যক্রম পালনের মাধ্যমে দিবসটি নিয়মিত পালন হয়ে আসছে।

তথ্যসূত্র
---------

1. ↑  "গণ বিশ্ববিদ্যালয়ে 'বিশ্ব ফার্মাসিস্ট দিবস' পালিত"। *বাংলা ট্রিবিউন*। ২০১৬-১০-৩০ তারিখে মূল থেকে আর্কাইভ করা। সংগ্রহের তারিখ ২০১৭-১০-৩০।
**এয়ার মালদ্বীপ** হলো মালদ্বীপের প্রথম জাতীয় বিমান সংস্থা এবং পতাকাবাহী বিমান। ১৯৭৪ সালের ১ অক্টোবর তারিখে, ইব্রাহিম নাসির রাষ্ট্রপতি থাকা কালীন, এই বিমান সংস্থাটি প্রতিষ্ঠিত হয়। প্রায় ২৬ বছর ধরে বিমান পরিষেবা দানের পরে এই বিমান সংস্থাটিকে দেউলিয়া ঘোষণা করা হয় এবং ২০০০ সাল থেকে এটি সব ধরনের পরিষেবা প্রদান বন্ধ করে দেয়।

ইতিহাস
------

### ১৯৭০'এর দশক

এয়ার মালদ্বীপ ক্যারিবীয়ান ইউনাইটেড এয়ারলাইন্স থেকে দুটি কনভয়ার ৪৪০ উড়োজাহাজ, "ফ্লাইং ফিস ১" (8Q-AM101) এবং "ফ্লাইং ফিস ২" (8Q-AM102), ক্রয়ের মাধ্যমে বিমান পরিষেবা জগতে প্রবেশ করে। এয়ার মালদ্বীপের প্রথম বিমানটি ১৯৭৪ সালের ৯ অক্টোবর তারিখে হুলহুলে বিমানবন্দরে অবতরণ করে।

সপ্তম দিনটিতে রক্ষণাবেক্ষণের কাজ সম্পন্ন করার জন্য সংরক্ষণ করে বিমানটি সপ্তাহে ছয় দিন কলম্বো এবং মালের মধ্য দৈনিক চলাচল করার নির্ধারিত উড্ডয়ন পরিচালনা শুরু করে। মালে এবং গানের মধ্যে একটি পাক্ষিক উড্ডয়ন সূচী অনুসারে বিমানটি একটি আভ্যন্তরীন বিমান পরিষেবা প্রদানও চালু করে। ইত্যবসরে, বিমানটি টিকিট বিক্রয় করার জন্য কলম্বোতে ট্রাভেল এজেন্ট নিয়োগ দান করে এবং এয়ার সিলোনকে বিমানবন্দরের কার্যক্রম সম্পাদনের দায়িত্ব অর্পণ করে, এর ফলে বিমান কর্তৃপক্ষ স্বল্প সংখ্যক নিজস্ব মাঠ কর্মীর দ্বারা বিমান পরিষেবা প্রদানের সক্ষমতা অর্জন করে।

### ১৯৮০'এর দশক

১৯৮০-এর দশকের শুরুতে বিমানটির পরিষেবা দানের ক্ষেত্রটি কেবলমাত্র আভ্যন্তরীণ বিমান পরিচালনার মধ্যে সীমাবদ্ধ ছিল। এটি আদ্দু অ্যাটোলের গান এবং মালের মধ্যে একটি সর্ট স্কাইভ্যানের মাধ্যমে নিয়মিত বিমান পরিষেবা প্রদান করতো।

১৯৮০'এর দশকের শেষের দিকে বিমান পরিষেবার ক্ষেত্রে স্কাইভ্যানকে প্রতিস্থাপিন করা হয় দুটি ডোরনিয়ার ২২৮ বিমান দ্বারা যখন হানিমাধু (হা ধালু অ্যাটোল) এবং কাহধু (লামু অ্যাটোল)-এ আরও দুটি আভ্যন্তরীণ বিমানবন্দর খোলা হয়।

### ১৯৯০'এর দশক

পরিচালনার শেষ পর্যায়ে, ১৯৯০'এর দশকে, এয়ার মালদ্বীপ নতুন বিনিয়োগের প্রভাবে আবার আন্তর্জাতিক পরিমন্ডলে সেবা দান করা শুরু করে। এই পর্যায়ে এয়ার মালদ্বীপ একটি যৌথ মালিকানাধীন প্রতিষ্ঠানে পরিণত হয় যাতে ৫১% স্বত্ব থাকে মালদ্বীপ সরকারের মালিকানাধীন এবং অবশিষ্ট ৪৯% মালিকানা পায় নালুড়ী বারহাদ (মালয়েশিয়া এয়ারলাইন্সের সর্বাধিক শেয়ারহোল্ডার)।

বিমানের চলাচলের ক্ষেত্র সম্প্রসারিত করা হয় এবং ১৯৯৪ সালের ১০ নভেম্বর তারিখ থেকে দুবাই, কলম্বো, ট্রিভেন্ড্রাম এবং কুয়ালালামপুরে নির্ধারিত বিমান পরিষেবা শুরু করে এটি। পরবর্তীতে এটি ব্যাংকক ও লন্ডনে (দুবাই হয়ে)-ও চলাচল শুরু হয়।

তথ্যসূত্র
---------

বহিঃসংযোগ
---------


উইকিমিডিয়া কমন্সে **এয়ার মালদ্বীপ** সংক্রান্ত মিডিয়া রয়েছে।

টেমপ্লেট:Airlines of Maldives
**রকিবুদ্দিন কমিশন** হলো বাংলাদেশের একাদশ নির্বাচন কমিশন। ২০১২ সালের অনুসন্ধান কমিটির সুপারিশের ভিত্তিতে ৯ ফেব্রুয়ারি এই কমিশন গঠন করেন রাষ্ট্রপতি জিল্লুর রহমান। প্রধান নির্বাচন কমিশনার কাজী রকিবুদ্দিন আহমদ সহ এই কমিশনের সদস্য সংখ্যা ৫ জন। এই কমিশনের অধীনে দশম জাতীয় সংসদ নির্বাচন অনুষ্ঠিত হয়। ২০১৭ সালের ৯ ফেব্রুয়ারি এই কমিশনের মেয়াদ শেষ হয়। এই কমিশনের মেয়াদকালে তত্ত্বাবধায়ক সরকার ব্যবস্থা বাতিল হয়৷ ফলে ক্ষমতাসীন আওয়ামী লীগ সরকারের অধীনেই এই কমিশন ২০১৪ সালের ৫ জানুয়ারির দশম জাতীয় সংসদ নির্বাচন পরিচালনা করে, যেখানে ১৫৩ জন সংসদ সদস্য বিনা প্রতিদ্বন্দ্বিতায় নির্বাচিত হন। বাংলাদেশের নির্বাচন ব্যবস্থাকে ধ্বংস করার জন্য এই কমিশনকে অভিযুক্ত করা হয়।

প্রেক্ষাপট
----------

২০১২ সালের ৫ ফেব্রুয়ারি দশম নির্বাচন কমিশন শামসুল হুদা কমিশনের মেয়াদ শেষ হয়। তার পূর্বে একাদশ নির্বাচন কমিশন গঠনের জন্য ২০১১ সালের ২২ ডিসেম্বর থেকে বিভিন্ন রাজনৈতিক দলের সাথে সংলাপে অংশগ্রহণ করেন রাষ্ট্রপতি জিল্লুর রহমান। রাষ্ট্রপতি ২২ জানুয়ারি নির্বাচন কমিশন গঠনে ৪ সদস্যবিশিষ্ট অনুসন্ধান কমিটি গঠন করেন। অনুসন্ধান কমিটি নির্বাচন কমিশন গঠনে ১০ জনের নাম বাছাই করে রাষ্ট্রপতিকে একটি সুপারিশ জমা দেন। ৮ ফেব্রুয়ারি বাংলাদেশের সংবিধানের ১১৮(১) অনুচ্ছেদের ক্ষমতাবলে রাষ্ট্রপতি সুপারিশ থেকে ৫ জনকে নির্বাচন কমিশনে নিয়োগ দেন।

সদস্যবৃন্দ
----------

বাংলাদেশের সংবিধান অনুযায়ী এই কমিশনের সদস্য সংখ্যা ৫ জন। কমিশনের সদস্য:

প্রধান নির্বাচন কমিশনার: সাবেক সচিব কাজী রকিব উদ্দিন আহমদ।

নির্বাচন কমিশনার: সাবেক অতিরিক্ত সচিব আবু হাফিজ, সাবেক যুগ্ম সচিব মোহাম্মদ আব্দুল মোবারক, অবসরপ্রাপ্ত ব্রিগেডিয়ার জেনারেল মো. জাভেদ আলি এবং সাবেক জেলা ও দায়রা জজ মো. শাহনেওয়াজ৷

প্রতিক্রিয়া
------------

কার্য বিবরণী
------------

মূল্যায়ন
---------

আরও দেখুন
---------

* বাংলাদেশ নির্বাচন কমিশনের তালিকা

তথ্যসূত্র
---------

1. ↑  "ইতিহাসের পাতায় বাংলাদেশের নির্বাচন কমিশন"। *ডয়েচে ভেলে বাংলা*। ৬ নভেম্বর ২০১৮।
2. ↑  "নির্বাচন-ব্যবস্থাকে ধ্বংস করে রকিব কমিশনের বিদায়"। *দৈনিক প্রথম আলো*। ৯ ফেব্রুয়ারি ২০১৭।
3. ↑  "কাজী রকিব উদ্দিন আহমদ নতুন প্রধান নির্বাচন কমিশনার"। *ডয়েচে ভেলে বাংলা*। ৮ ফেব্রুয়ারি ২০১২।
**দ্বারকানাথ অধিকারী** ঊনবিংশ শতাব্দীর একজন বাংলাভাষী কবি। তার প্রকাশিত কাব্যগ্রন্থের নাম *সুধীরঞ্জন*।

শিক্ষা
------

তার জন্ম হয়েছিল ১২৩৭ বঙ্গাব্দের ৩০শে কার্ত্তিক। তার পিতার নাম রামশঙ্কর অধিকারী; পৈত্রিক নিবাস নদীয়া জেলার গোস্বামী দুর্গাপুর গ্রামে। শৈশবে গ্রাম্য পাঠশালায় লেখাপড়ার পর তিনি একজন ইংরেজ মহিলার নিকট ইংরেজি শেখেন। এরপর কৃষ্ণনগর সরকারি কলেজে অধ্যয়ন করেন। বাল্যকালেই তার কবিতা লেখার সূচনা হয়েছিল। সংবাদ প্রভাকর পত্রিকার সম্পাদক কবি ঈশ্বরচন্দ্র গুপ্তের সঙ্গে বিশেষ ঘনিষ্ঠতা হয়েছিল। ১২৬২ বঙ্গাব্দে তার কাব্যগ্রন্থ *সুধীরঞ্জন* প্রকাশিত হয়।

খ্যাতি
------

তিনি বঙ্কিমচন্দ্র চট্টোপাধ্যায় ও দীনবন্ধু মিত্রর সমসাময়িক, এবং যৌবনে এই দুজনের সঙ্গে কবিতা যুদ্ধে লিপ্ত হয়ে বিজয়ী হয়েছিলেন। বুনো কবি ছদ্মনামে '*সরস্বতীর মোহিনী বেশ ধারণ*' নামক কবিতা প্রকাশ করলে বঙ্কিম ও দীনবন্ধুর সাথে কবিতাযুদ্ধ হয়। এই কবিতাবলী 'কলেজীয় কবিতা যুদ্ধ' নামে সংবাদ প্রভাকরে এক বছর ধরে প্রকাশিত হয়েছিল।

মৃত্যু
------

১২৬৪ বঙ্গাব্দে মাত্র আটাশ বৎসর বয়সে দ্বারকানাথ অধিকারীর মৃত্যু হয়।

তথ্যসূত্র
---------

1. ↑  শাস্ত্রী, শিবনাথ (101-01-01)। *রামতনু লাহিড়ী ও তৎকালীন - বঙ্গসমাজ* (ইংরেজি ভাষায়)। বইরাগ পাবলিকেশন।  এখানে তারিখের মান পরীক্ষা করুন: `|তারিখ=` (সাহায্য)
2. 1 2  কেদারনাথ মজুমদার: ‘’বাঙ্গালা সাময়িক সাহিত্য’’, ১৩১৯ বঙ্গাব্দ, প্রকাশক: রিসার্চ হাউজ, ময়মনসিংহ। পৃষ্ঠা. ২১২-২১৫]
3. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ২২২।
ঢাই মাছ বা শিলং মাছ হচ্ছে ক্যাটফিস জাতীয় স্বাদু ও স্রোতস্বিনী নদীর আঁশবিহীন রূপালী রঙের মাছ। এটি একটি মাংসাশী মাছ যেটি বিভিন্ন ক্ষুদ্র জীব যেমন: মলা,ঢেলা ও পুঁটি মাছ প্রভৃতি আহার হিসেবে গ্রহণ করে বেঁচে থাকে।বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।

বৈশিষ্ট্য
---------

এটি লম্বায় ১৮৩ সে.মি.(৭২ ইঞ্চি) এবং ওজনে ৩-১০ কেজি হয়। এটি রূপালি রঙের এবং পাখনা গুলো লাল রঙের হয়। অন্যান্য ক্যাটফিসের তুলনায় ডিম কম দেয় এবং বর্ষায় প্রাপ্ত বয়স্করা প্রজননের জন্য ছোট নদী থেকে বড় নদীতে চলে আসে। এটি একটি দূষণ নির্দেশক মাছ।বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।
এই প্রজাতির মাছের দেহ লম্বা ও চাপা। এদের চোখে চর্বিযুক্ত সরু একটা পাতা আছে, তুণ্ড গোলাকার। এদের ফুলকারণ্ধ্র প্রশস্ত এবং ফুলকা পর্দা যোজক থেকে আলাদা থাকে। অক্সিপিটাল প্রসেস প্রশস্ত এবং ত্রিকোণাকার।

আবাস
----

ঢাই মাছ বাংলাদেশ,ভারত,পাকিস্তান,নেপাল এর বিলুপ্ত প্রায় দূষণ সংবেদনশীল মাছ।এটি পানির ১-১০ মিটার গভীরতার মধ্যে বিচরণ করে।এটি অক্সিজেন সমৃদ্ধ নদী গুলোতে থাকে। দূষণের মাত্রা বেড়ে যাওয়া, জাহাজ গুলোর দূষণ,জলে অক্সিজেনের মাত্রা কমে যাওয়া এবং সংরক্ষণের অভাব প্রভৃতি কারণে এটি বিলুপ্তি ঘটছে।

তথ্যসূত্র
---------

1. ↑  Froese, Rainer and Pauly, Daniel, eds. (2012). "Silonia silondia" in FishBase. February 2012 version.
2. ↑  এম. আব্দুল্লাহ আল মামুন খান, করেসপন্ডেন্ট বাংলানিউজ২৪.কম,সূত্র সংগ্রহ: জুন ০৪-০৬-২০২১খিঃ,
3. 1 2  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৫
4. ↑
5. ↑  এম. আব্দুল্লাহ আল মামুন খান, করেসপন্ডেন্ট বাংলানিউজ২৪.কম,সূত্র সংগ্রহ: জুন ০৪-০৬-২০২১খিঃ,
পন্টে ডে আমিজাদে (মৈত্রী সেতু) ম্যাকাও উপদ্বীপের বামে এবং তাইপা দ্বীপের ডানে, ম্যাকাও
**তাইপা** (চীনা: 氹仔, ক্যান্টনীয়: [tʰɐ̌m.t͡sɐ̌i̯]; পর্তুগিজ: Taipa, হল ম্যাকাওয়ের একটি দ্বীপ যা পুনরুদ্ধারকৃত ভূমি দ্বারা কোলোন দ্বীপের সাথে একত্রিত হয়েছে। যে ভূমি পুনরুদ্ধার করা হয়েছে তার নাম কোটাই।
প্রশাসনিকভাবে, ঐতিহ্যবাহী বেসামরিক যাজকপল্লী ফ্রেগুসিয়া দে নোসা সেনহোরা ডো কারমোর সীমানা সাবেক তাইপা দ্বীপের সাথে মিলিত হয়েছে।

ভৌগোলিক অবস্থা
--------------

তাইপার অবস্থান ম্যাকাও উপদ্বীপ থেকে ২.৫ কিলোমিটার (১.৬ মাইল) এবং গুয়াংডং প্রদেশের ঝুহাইয়ের ছোট হেংকিন দ্বীপের পূর্বে। ম্যাকাও আন্তর্জাতিক বিমানবন্দর, ম্যাকাও বিশ্ববিদ্যালয়, ম্যাকাও জকি ক্লাব এবং ম্যাকাও স্টেডিয়াম তাইপাতে অবস্থিত।

* আয়তন: ৬.৩৩ বর্গ কিলোমিটার (২.৪৪ বর্গ মাইল)
* জনসংখ্যা: ৭০,০০০

তাইপার বেশিরভাগ চীনা বসতি দক্ষিণ সং রাজবংশের সময় ঘটেছিল, যখন পর্তুগিজরা ১৮৫১ সালে দ্বীপটি দখল করেছিল। ভূমি পুনরুদ্ধারের আগে, তাইপা দুটি দ্বীপ নিয়ে গঠিত: বৃহত্তর তাইপা এবং ছোট তাইপা। পলি ও ভূমি পুনরুদ্ধারের ফলে মধ্য তাইপা একটি সমভূমিতে পরিণত হয়। প্রাথমিকভাবে তাইপা শুধুমাত্র এস্ট্রাডা ডো ইস্টমো কজওয়ে দ্বারা কোলোন দ্বীপের সাথে সংযুক্ত ছিল, তখন এই এলাকা কোটাই নামে পরিচিত ছিল। ২০০৪ থেকে পুনরুদ্ধার করা জমিতে নির্মিত হয়েছে মেগা-রিসর্ট, ক্যাসিনো এবং সম্মেলন ও প্রদর্শনী কেন্দ্র। তাইপা ম্যাকাও উপদ্বীপের সাথে গভর্নডর নোব্রে দে কারভালহো ব্রিজ, ফ্রেন্ডশিপ ব্রিজ এবং সাই ভ্যান ব্রিজ দ্বারা সংযুক্ত।
তাইপা প্রধানত একটি ক্রমবর্ধমান আবাসিক এলাকা যেখানে অনেকগুলি নতুন অ্যাপার্টমেন্ট কমপ্লেক্স তৈরী হচ্ছে, বেশিরভাগই সুউচ্চ ভবন। ম্যাকাওর একটি নতুন শহর হিসাবে, তাইপা ম্যাকাও উপদ্বীপের সবচেয়ে পরিকল্পিত শহর হিসেবে গড়ে উঠছে; তারপরও, অনেক লোক ম্যাকাও উপদ্বীপে বসবাস করতে পছন্দ করে কারণ বেশিরভাগ ভাল স্কুলগুলো সেখানে অবস্থিত।

তাইপার নামকরণ
-------------

ক্যান্টনীয় ভাষায়, তাইপা সময়ের সাথে সাথে অনেক নামে পরিচিত হয়েছে, যার মধ্যে রয়েছে 龍環 (লুং ওয়ান, যার অর্থ "ড্রাগন রিং"), 雞頸 (গাই গেং, "মুরগির গলা"), 潭仔 (তাম জাই, "জলাশয়"), এবং 龍頭環 (লুং টাউ ওয়ান, "ড্রাগনের হেড রিং")। পর্তুগিজ নাম "তাইপা" এসেছে 氹仔-এর চীনা উচ্চারণ থেকে মিন ন্যান /টিয়াপ-আ/ ("টিয়াম্প-আ"-এর অনুরূপ) তারপর সর্বশেষে "তাইপা "হয়েছে।
কিংবদন্তি অনুসারে, তাইপাতে প্রাথমিক পর্তুগিজ বসতি স্থাপনকারী এবং স্থানীয় চীনা বসতি স্থাপনকারীদের মধ্যে একটি বিনিময় চুক্তি থেকে "তাইপা" শব্দটি এসেছে। পর্তুগিজ ভাষায় "তাইপা" অর্থ হল মাটির কাদা যা ছাঁচে ঢেলে অতীতে পর্তুগালে মাটির ঘর তৈরির জন্য ব্যবহৃত হত। সাম্প্রতিক সময়ে যাকে ‘‘রামড আর্থ বা পিটান মাটি" বলা হয়।

এটাও লক্ষণীয় যে, তাইপা এবং ম্যাকাও-এর জনসংখ্যার বড় অংশই চীনা; তবে, তাইপাতে বসবাসকারী প্রবাসীদের একটি ক্রমবর্ধমান সম্প্রদায় রয়েছে যারা কোটাইয়ের ক্যাসিনো বা স্কুল ও বিশ্ববিদ্যালয়ে কাজ করে। বেশিরভাগ লোক এই দ্বীপটিকে এর ক্যান্টনীয় নাম "তামজাই" হিসেবে উল্লেখ করে এবং "তাইপা" কীভাবে যেতে হবে তা জিজ্ঞাসা করলে বেশিরভাগ ট্যাক্সি ড্রাইভার এবং বাস চালকরা বুঝতে পারবেন না।

তথ্যসূত্র
---------
**দ্বারভাঙা মেডিকেল কলেজ ও হাসপাতাল** হল একটি সরকারি মেডিকেল কলেজ। প্রতিষ্ঠানটি বিহারের দ্বারভাঙায় হাসপাতালের সুবিধা সহ শিক্ষার্থীদের চিকিৎসা শিক্ষা প্রদান করে। এটি ১৯৪৬ সালে প্রতিষ্ঠিত হয়েছিল। কলেজটি বর্তমানে আর্যভট্ট নলেজ ইউনিভার্সিটির সাথে অধিভুক্ত।

ইতিহাস
------

মেডিক্যাল কলেজটি খান্দাবালা রাজবংশের রাজা রামেশ্বর সিং-এর প্রচেষ্টায় নির্মিত হয়েছিল, যিনি মধুবনীর সুন্দর রাজ নগর প্রাসাদও নির্মাণ করেছিলেন।

ঘটনা অনুসারে, প্রিন্স অব ওয়েলস, যাকে এডওয়ার্ড অষ্টমও বলা হয়, ১৯২৫ সালে বিহারে এসেছিলেন। দ্বারভাঙার মহারাজ রামেশ্বর সিং তাকে পাটনার 'টেম্পল অব মেডিকেল লার্নিং' নামে একটি মেডিকেল স্কুল পরিদর্শনের জন্য অনুরোধ করেছিলেন।

প্রিন্স, যিনি পরবর্তীকালে রাজা এডওয়ার্ড অষ্টম হন, মেডিকেল স্কুলের কাজে খুব মুগ্ধ হন। ব্রিটিশ সরকারের পক্ষ থেকে, তিনি মেডিকেল স্কুলটিকে মেডিসিনের জন্য একটি নতুন কলেজে উন্নীত করার জন্য মহারাজাকে প্রস্তাব দেন।

পুরোনো, 'চিকিৎসা শিক্ষার মন্দির' বিহারের অন্য কোথাও স্থানান্তরিত করার সিদ্ধান্ত নেওয়া হয়েছিল। পুরানো লোকদের মতে, 'চিকিৎসা শিক্ষার মন্দির' আগে মুজাফফরপুরে স্থানান্তরিত করার সিদ্ধান্ত নেওয়া হয়েছিল।

তবে, মহারাজা মেডিকেল স্কুলের স্থানান্তর মেনে নেন কিন্তু দরভাঙ্গায় এটি স্থাপনের প্রস্তাব দেন। অবশেষে, তার ইচ্ছা পূরণ হয় এবং শহরের মেডিকেল কলেজের পথ প্রশস্ত হয়।

রাজ পরিবার দারভাঙ্গা-লাহেরিয়াসরাইয়ের যমজ শহরের মাঝখানে ৩০০ একর জমি এবং মেডিক্যাল কলেজ স্থাপন ও সম্প্রসারণের জন্য ৬ লক্ষ টাকা দান করেছিল।

প্রাথমিকভাবে, মেডিকেল কলেজটি শহরের লোহিয়া চকের কাছে অবস্থিত আজকের পুলিশ হাসপাতালের ভিতরে অবস্থিত ছিল। প্রাথমিক ভাবে, রাজাকে মেডিকেল কলেজ স্থানান্তর করার জন্য ব্রিটিশদের কাছে ২৫,০০০ টাকা জমা দিতে হয়েছিল। রাজার পরে, তাঁর ছেলে **কামেশ্বর সিং ১৯৪৬ সালে 'টেম্পল ব মেডিকেল লার্নিং'-এর নাম পরিবর্তন করে দারভাঙ্গা মেডিকেল কলেজে নামকরণ করেন**।

কলেজ
----

কলেজটিকে ভারত সরকার অল ইন্ডিয়া ইনস্টিটিউট অব মেডিক্যাল সায়েন্সেস-এর জন্য একটি কেন্দ্র হিসাবে চিহ্নিত করেছে।

তথ্যসূত্র
---------

1. ↑  "Darbhanga Medical College, Darbhanga"। *Collegedunia* (ইংরেজি ভাষায়)। সংগ্রহের তারিখ ২০২০-০২-১৩।
2. ↑  Staff, Edufever (২০১৯-১১-১৮)। "DMCH Darbhanga 2020-21:Admission, Fee, Courses, Cutoff"। *Edufever* (ইংরেজি ভাষায়)। সংগ্রহের তারিখ ২০২০-০২-১৩।
3. ↑  ".:Official Website : Aryabhatta Knowledge University, Patna:."। *akubihar.ac.in*। ২০২০-০২-২৬ তারিখে মূল থেকে আর্কাইভ করা। সংগ্রহের তারিখ ২০২০-০২-১৩।
4. ↑  "Health ministry clears proposal to establish AIIMS in the campus of Darbhanga Medical College Hospital"। *www.aninews.in* (ইংরেজি ভাষায়)। সংগ্রহের তারিখ ২০২০-০২-১৩।
5. ↑  "Darbhanga Medical College & Hospital to be upgraded as second AIIMS in Bihar, Nadda assures Nitish"।
6. ↑  Pioneer, The। "Health Ministry OK's setting up of AIIMS in Darbhanga"। *The Pioneer* (ইংরেজি ভাষায়)। সংগ্রহের তারিখ ২০২০-০২-১৩।
লেফটেন্যান্ট কর্নেল **দ্বারকানাথ কানওয়ারপাল**, কেসি ছিলেন একজন ভারতীয় সেনা কর্মকর্তা, যাকে উত্তর-পূর্ব সীমান্ত এজেন্সি (নেফা) -এর অসামান্য বীরত্বপূর্ণ কাজের জন্য ভারতের দ্বিতীয় সর্বোচ্চ শান্তিকালীন সামরিক বীরত্বের পুুরস্কার কীর্তিচক্র দ্বারা ভূষিত করা হয়েছিল

জীবনের প্রথমার্ধ
----------------

দ্বারকানাথ কানওয়ারপাল দেওয়ান কিষাণ চাঁদ এর পরিবারে ২১ মার্চ, ১৯৩৫ সালে সোলান, পাঞ্জাব প্রদেশের, ব্রিটিশ ভারতে জন্মগ্রহণ করেন।

সামরিক ক্যারিয়ার
-----------------

কানওয়ারপাল ১৯৫৭ সালের জুনে ভারতীয় সেনাবাহিনীতে হডসন্স হর্সে কমিশন লাভ করেছিলেন। পরে মেজর হিসাবে তাকে নেফার কামেং বিভাগে মোতায়েন করা হয় যেখানে তাকে ৫ আসাম রাইফেলসে নিয়োগ দেওয়া হয়। নেফায় একটি সফল ও চ্যালেঞ্জিং মেয়াদ শেষে তিনি ৭ গাড়ওয়াল রাইফেলস-এ পোস্ট পেয়েছিলেন।

কীর্তি চক্র পুরস্কারপ্রাপ্ত
---------------------------

দাফলা উপজাতিদের সাথে সংঘর্ষের সময়, অত্যন্ত সাহস ও মহান নেতৃত্বের জন্য মেজর দ্বারকানাথ কানওয়ারপাল ভারতের দ্বিতীয় সর্বোচ্চ শান্তিকালীন বীরত্বের পুরস্কার কীর্তী চক্র লাভ করেন।

পরবর্তী জীবন
------------

কানওয়ারপাল ১৯৮৬ সালে লেফটেন্যান্ট কর্নেল হিসাবে অবসর গ্রহণ করেন। তিনি এখন একটি সুখী ও শান্তিপূর্ণ অবসরপ্রাপ্ত জীবন যাপন করছেন সোলানে। তার এক ছেলে মেজর বিক্রমজিৎ কানওয়ারপাল ভারতীয় সেনাবাহিনীতে ১২ বছরেরও বেশি সময় দায়িত্ব পালন করেছেন এবং তারপরে প্রাক অবসর গ্রহণ করেছিলেন। বিক্রমজিৎ কানওয়ারপাল এখন বলিউডের একজন নামী অভিনেতা।

উল্লেখ
------

1. ↑  "DWARKA NATH KANWARPAL | Gallantry Awards"।
**শ্রীলংকায় শিক্ষা** দুই সহস্রাব্দের দীর্ঘ ইতিহাস দ্বারা সমৃদ্ধ। শ্রীলংকার সংবিধানে বিনামূল্যে শিক্ষা পাওয়ার অধিকারকে একটি মৌলিক অধিকার হিসাবে আখ্যায়িত করা হয়েছে। শ্রীলংকার জনসংখ্যার বয়স্ক সাক্ষরতার হার ২০২১ সালে ছিলো ১০০%, যা গড় হিসাবে বিশ্ব এবং আঞ্চলিক মানের থেকে উর্ধে।

শ্রীলংকায় শিক্ষা ব্যবস্থা তাদের জাতীয় জীবন ও সংস্কৃতির একটি প্রধান অংশ এবং খ্রিস্টপূর্ব ৫৪৩ সাল থেকে শ্রীলংকায় প্রচলিত শিক্ষা পদ্ধতিটি ১৮দশ শতকের দিকে ব্রিটিশ সাম্রাজ্যে একীকরণের মাধ্যমে আধুনিক ব্যবস্থায় একীভূত করা হয়। বর্তমানে শিক্ষা ব্যবস্থাটি দেশের কেন্দ্রীয় সরকার এবং প্রাদেশিক পরিষদ উভয়েরই নিয়ন্ত্রণাধীন; কেন্দ্রীয় সরকার বিশেষ কিছু দায়িত্ব বহণ করে এবং প্রাদেশিক পরিষদ অন্যান্যগুলির জন্য স্বায়ত্তশাসনের অধীনে দায়িত্ব প্রাপ্ত।

প্রশাসনিক ব্যবস্থাপনা
---------------------

শ্রীলংকায় বিভিন্ন বয়সী ও স্তরের শিক্ষা ব্যবস্থা পর্যবেক্ষণ, নিয়ন্ত্রণ ও সম্পন্নের জন্য পৃথক পৃথক বিভাগ ও মন্ত্রণালয় নিয়োজিত রয়েছে।

ইতিহাস
------

শ্রীলংকার শিক্ষা ব্যবস্থার ২,৩০০ বছরেরও বেশি সময়ের প্রাচীন ইতিহাস রয়েছে। এমনটিই বিশ্বাস করা হয়ে থাকে যে, ভারতবর্ষের সম্রাট অশোকের পাঠানো বৌদ্ধ ভিক্ষুদের কাছ থেকে রাজা দেবনামপিয়া টিসার শাসনামলে বৌদ্ধধর্ম প্রচারের কালেই উত্তর ভারত থেকে শ্রীলংকায় সংস্কৃত ভাষার আগমন ঘটে ছিলো। তারপর থেকেই বৌদ্ধ মন্দির এবং ধর্মীয় প্রতিষ্ঠান কেন্দ্রিক একটি শিক্ষা ব্যবস্থা দেশটিতে বিকশিত হতে থাকে, পরবর্তীতে প্রাথমিক (এমনকি বর্তমান সময়েও) এবং উচ্চতর শিক্ষার ক্ষেত্রেও তা প্রসারিত হয়। এই ব্যবস্থার প্রমাণ পাওয়া যায় শ্রীলংকার প্রাচীন ইতিহাস গ্রন্থ মহাবংশ এবং দ্বীপবংশ হতে যেটি খ্রিস্টপূর্ব ৫ম শতাব্দীতে রাজকুমার বিজয় এবং তার অনুগামীদের আগমনের সময় থেকে দ্বীপের ইতিহাসের সাথে সম্পর্কযুক্ত।

দ্বীপে ঔপনিবেশিক শাসন সম্প্রসারণের প্রারম্ভে প্রথমে উপকূলীয় এলাকায় এবং পরবর্তীতে অভ্যন্তর ভাগে খ্রিস্টীয় মিশনারি দলগুলি শিক্ষা ব্যবস্থায় সক্রিয় হয়ে ওঠে। অ্যাংগোলিক চার্চ সরকারি বিদ্যালয় ও শিক্ষায় একচেটিয়া কর্তৃৃৃত্ব বিস্তার করে যা ব্রিটিশ প্রশাসন কর্তৃক প্রতিষ্ঠিত কোলব্রুক কমিশনের সুপারিশ বাস্তবায়নের মাধ্যমে অবসান ঘটানো হয়।

১৮৩৬ সালে কোলব্রুক কমিশনের সুপারিশের ভিত্তিতে ব্রিটিশ সরকার কর্তৃক সরকারি স্কুলগুলির জন্য একটি নির্ধারিত শিক্ষা ব্যবস্থা চালু করা হয়। এটিকে দ্বীপটিতে সরকারি স্কুল পদ্ধতির প্রারম্ভ হিসেবে বিবেচনা করা হয়। এটি কলম্বোর রয়্যাল কলেজ (সাবেক কলম্বো একাডেমী) প্রতিষ্ঠার মাধ্যমে শুরু হয় এবং ব্রিটিশরা ঔপনিবেশিক যুগে অসংখ্য এক লৈঙ্গিক বিদ্যালয় গঠনের দ্বারা সম্প্রসারিত করে।

শিক্ষা পদ্ধতি
-------------

শ্রীলংকার শিক্ষা পদ্ধতির সংগঠন কাঠামো পাঁচ স্তর বিশিষ্টঃ প্রাথমিক, নিম্ন মাধ্যমিক, উচ্চ মাধ্যমিক, কলেজ এবং উচ্চ পর্যায়।

তথ্যসূত্র
---------

1. ↑  "Public spending on education, total (% of GDP)"। The World Bank।
2. ↑  "Adult literacy rate, population 15+ years (both sexes, female, male)"। *UIS Data Centre*। UNESCO। আগস্ট ২০১৬। ৫ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৬।
3. ↑  Historical Overview of Education in Sri Lanka - Ancient Period (543 BC - 1500 AD)  ওয়েব্যাক মেশিনে আর্কাইভকৃত ২৪ নভেম্বর ২০১০ তারিখে, Ministry of Education
4. ↑  "Historical Overview of Education in Sri Lanka - The British Period: (1796 - 1948)"। Ministry of Education। ১১ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০০৮।

বহিঃসংযোগ
---------
মার্চিসন উল্কাপিণ্ডের খণ্ডাংশ। টেস্ট টিউবে খণ্ড খণ্ড অনেক অংশ দেখা যাচ্ছে।
**মার্চিসন উল্কাপিণ্ড** (ইংরেজি ভাষায়: Murchison meteorite) একটি উল্কাপিণ্ডের খণ্ডাংশ যা ১৯৬৯ সালের ২৮শে সেপ্টেম্বর অস্ট্রেলিয়ার ভিক্টোরিয়া রাজ্যের মার্চিসন নামক গ্রামে পতিত হয়েছিল। এই গ্রামের নামানুসারেই উল্কাপিণ্ডটির নামকরণ করা হয়েছে। এটি কার্বনসমৃদ্ধ কনড্রাইটের সিএম শ্রেণীর মধ্যে পড়ে। সেই অঞ্চল থেকে মোট ১০০ কেজি পদার্থ উত্তোলন করা হয়েছিল। এর মধ্যে কোন কোন খণ্ডাংশের ভর ৭ কেজি পর্যন্তও ছিল। এটা এখন পর্যন্ত আবিষ্কৃত সর্ববৃহৎ সিএম কনড্রাইট। এছাড়া এখন পর্যন্ত কোন সিএম কনড্রাইট নিয়ে মার্চিসনের মত বিস্তৃত গবেষণা হয়নি।

২০২০ সালের জানুয়ারি মাসে বিশ্বরসায়নবিদেরা একটি প্রতিবেদনে লেখেন যে মার্চিসন উল্কাপিণ্ড থেকে পাওয়া সিলিকন কার্বাইড কণাগুলি পৃথিবীতে এ পর্যন্ত প্রাপ্ত সবচেয়ে পুরাতন শিলা বা পদার্থ। এগুলির বয়স প্রায় ৭০০ কোটি বছর নির্ণয় করা হয়েছে, যা কিনা পৃথিবীর বয়স (৪৫৪ কোটি বছর) এবং এমনকি সৌরজগতের বয়সের চেয়েও বেশি। প্রকাশিত গবেষণাটিতে মন্তব্য করা হয় যে "ধূলিকণার জীবনকালের প্রাক্কলন মূলত সূক্ষ্ম তাত্ত্বিক প্রতিমানের উপর নির্ভরশীল। তবে এই প্রতিমানগুলিতে অধিকতর সুলভ ক্ষুদ্র ধূলিকণার উপরে জোর দেওয়া হয় এবং এগুলি এমন কিছু পূর্বানুমানের উপর ভিত্তি করে নির্মিত যেগুলির সাথে বৃহৎ অনিশ্চয়তা যুক্ত থাকে।"<re। f name="PNAS-20200113" />

২০০৮ সালের একটি গবেষণাতে মার্চিসন উল্কাখণ্ডের মধ্যে এমন কিছু কার্বন-ভিত্তিক জৈব যৌগ (যেমন কেন্দ্রকভিত্তি বা নিউক্লিওবেস) পাওয়া যায়, যেগুলি খুব সম্ভবত পৃথিবীতে নয়, বরং মহাকাশে গঠিত হয়েছিল। কিছু গবেষকের মতে এইসব মহাজাগতিক উল্কাপাত পৃথিবীতে প্রাণের উৎপত্তিতে গুরুত্বপূর্ণ ভূমিকা রেখে থাকতে পারে।

তথ্যসূত্র
---------

1. ↑  টেমপ্লেট:Metbull
2. ↑  Martins, Zita; Botta, Oliver; Fogel, Marilyn L.; Sephton, Mark A.; Glavin, Daniel P.; Watson, Jonathan S.; Dworkin, Jason P.; Schwartz, Alan W.; Ehrenfreund, Pascale (২০ মার্চ ২০০৮)। "Extraterrestrial nucleobases in the Murchison meteorite" (পিডিএফ)। *Earth and Planetary Science Letters*। **270** (1–2): 130–136। arXiv:0806.2286 অবাধে প্রবেশযোগ্য। এসটুসিআইডি 14309508। ডিওআই:10.1016/j.epsl.2008.03.026। বিবকোড:2008E&PSL.270..130M। ১০ আগস্ট ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ অক্টোবর ২০০৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* Murchison's Amino Acids: Tainted Evidence?  ওয়েব্যাক মেশিনে আর্কাইভকৃত ১৩ অক্টোবর ২০০৪ তারিখে - *Anne M. Rosenthal* রচিত প্রবন্ধ।
* Life's Raw Materials May Have Come From The Stars, Scientists Confirm - সাইন্স ডেইলিতে মার্চিসন গবেষণার সাম্প্রতিক খবর
* We may all be space aliens: study - এবিসি নিউজের সংবাদ


1. ↑  এর ফলে মার্চিসন উল্কাপিণ্ডে প্রাপ্ত নক্ষত্রধূলিকণাগুলিকে প্রাক-সৌর কণা হিসেবে গণ্য করা যায়, কেননা এগুলি সূর্য গঠিত হবারও বহু আগে সৃষ্টি হয়েছিল।
ভক্তি প্রমোদ পুরী গোস্বামী (প্রমোদ ভূষণ চক্রবর্তী) গৌড়ীয় বৈষ্ণববাদের বিশিষ্ট গুরুদের মধ্যে একজন।  
গৌড়ীয় বৈষ্ণবসংগঠন "শ্রী গোপীনাথ গৌড়ীয় মঠ"এর প্রতিষ্ঠাতা ও নেতা (আচার্য)। অভয়চরণারবিন্দ ভক্তিবেদান্ত স্বামী প্রভুপাদ এর বড় আধ্যাত্মিক ভাই,যিনি (ইসকন) প্রতিষ্ঠা করেন ।

জীবনী
-----

প্রমোদ ভূষণ ১৮৯৮ সালের অক্টোবরে যশোরের (এখন বাংলাদেশ) গ্রাম গঙ্গানন্দপুরএ জন্ম নেন। তিনি বারুইপুরের ছোট শহরে হাই স্কুল থেকে স্নাতক করেন, যা ঐ বছরগুলিতে বিরল ঘটনা ছিল। স্কুল শেষে তিনি বঙ্গশিবি কলেজে রসায়ন অধ্যয়ন করতে কলকাতায় যান। সেখানে ১৯১৭ সালে তিনি তার গুরু ভক্তিসিদ্ধান্ত সরস্বতী -যিনি গৌড়ীয় বৈষ্ণব মতের প্রচারক তার দেখা পান। ১৯২৩ সালে জন্মা‌ষ্টমী উৎসব দিবসে, তিনি তার কাছ থেকে দীক্ষা এবং আধ্যাত্মিক নাম - প্রণবানন্দ ব্রহ্মচারী পেয়েছিলেন। শীঘ্রই তিনি সাধারণভাবে সংক্ষেপে নির্ভুলতার সঙ্গে শুরু করেন অসংখ্য বক্তৃতা ।খুব শীঘ্রই তিনিগৌড়ীয় মঠএর বক্তৃ্তা‌ ,ভক্তিসিদ্ধান্ত এবং প্রকাশনা সম্পাদক নিযুক্ত হন ।তিনি ক্রমাগত প্রচার ট্যুর তার গুরু সঙ্গে সহকর্মী এবং তাকে ব্যক্তিগত সচিব হিসাবে পরিসেবা দেয়া শুরু করেন। ১৯৩৭ সালে ভক্তিসিদ্ধা‌ন্তের মৃত্যুর পর তিনি গৌড়ীয় বৈষ্ণবদের সাথে সমগ্র ভারতে ভ্রমণ করেন ও গৌড়ীয় মঠের সম্পাদক-প্রধানের দায়িত্ব পালন করেন।

১৯৪২ সালে, প্রণবানন্দ ব্রহ্মচারী সন্ন্যাস গ্রহণ করেছিলেন ও নতুন নাম ভক্তি প্রমোদ পুরী স্বামী পেয়েছিলেন। চাঁপাহাটি শহরে (নবদ্বীপ) শ্রী গৌর গদাধরের মন্দিরে সন্ন্যাস নেন ।

ভক্তি প্রমোদ পুরী স্বামী সব আচার-অনুষ্ঠান এবং গৌড়ীয় বৈষ্ণব ঐতিহ্য জানতেন । সেইজন্য বিখ্যাত মন্দির যোগপীঠ, যা গৌড়ীয় বৈষ্ণবধর্মের প্রতিষ্ঠাতা  চৈতন্য মহাপ্রভুরর জন্মস্থান ছিল।সেখানে আমন্ত্রণ জানানো হয়েছিল । সেখানে তিনি সাত বছরেরও বেশি সময় ধরে সেবা করেছিলেন ও তার সহ-ধর্মীয়দের মধ্যে একজন অতীন্দ্রিয়বাদ হিসেবে মুর্তি থেকে দেবদেবীদের আহ্বান করার যোগ্য হিসাবে পরিচিত হয়েছিলেন। তার দীর্ঘজীবী জীবনে, ভক্তি প্রমোদ পুরী স্বামী বার বার মুর্তি সবরকম হিন্দু মন্দিরগুলিতে প্রতিষ্ঠা করেছেন। তার জীবনের বড় একটা সময়, তিনি উপোষ এবং প্রার্থনা করায় লাগিয়েছেন।

১৯৯০-এর দশকে তার ছাত্র গ্রহণ করা খুব দেরি হয়ে গেল। সারা বিশ্ব থেকে ছাত্র তার শহর পুরী, উড়িষ্যাতে এসেছিল। তারপর তিনি তার ধর্মীয় প্রতিষ্ঠান শ্রী গোপীনাথ গৌড়ীয় মঠ প্রতিষ্ঠা করেন। ১৯৯৯ সালে তার মৃত্যুর পর, শ্রী গোপীনাথ গৌড়ীয় মঠ ভক্তি বিবুধ বোধায়ন গোস্বামীর নেতৃত্বে ছিল।

তথ্যসূত্র
---------

1. ↑  "শ্রী গোপীনাথ গৌড়ীয় মঠ"। *web.archive.org*। ১৬ জুলাই ২০১২। Archived from the original on ১৬ জুলাই ২০১২। সংগ্রহের তারিখ এপ্রিল ১৪, ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  ইভানেঙ্কো ২০০৮।
3. ↑  "Шрила Бхакти Прамод Пури Госвами Махарадж - президент, основатель, ачарья и гуру Шри Гопинатх Гаудия Матха."। *hari-katha.org*। সংগ্রহের তারিখ ২০১৯-০৪-১৪।
**নাসরিন সোলতানখাহ** (ফার্সি: نسرین سلطان‌خواه‎‎) ইরানের একজন রাজনীতিবিদ ও বর্তমানে দেশটির উপ রাষ্ট্রপতি।

জন্ম ও শিক্ষা
-------------

নাসরিন সোলতানখাহ ১৯৬৩ সালের ১০ এপ্রিল তারিখে ইরানের রাজধানী তেহরানে জন্ম গ্রহণ করেন। তিনি শারিফ ইউনিভার্সিটি অফ টেকনলজিতে গণিত বিষয়ে পড়াশোনা করেন, যেখান থেকে তিনি ১৯৭৬ সালে স্নাতক (বিএস) ডিগ্রি, ১৯৭৮ সালে স্নাতকোত্তর (এমএস) ও ১৯৯৪ সালে ডক্টরেট ডিগ্রি লাভ করেন।

রাজনীতি
-------

### মন্ত্রিসভা

২৫ সেপ্টেম্বর, ২০০৫ তারিখে রাষ্ট্রপতি মাহমুদ আহমেদিনেজাদ কর্তৃক মন্ত্রিসভায় নিয়োগ লাভের মধ্য দিয়ে সোলতানখাহ প্রথম কোন গুরুত্বপূর্ণ রাজনৈতিক দায়িত্ম লাভ করেন। সোলতানখাহ হচ্ছেন ইরানের রাজনৈতিক ইতিহাসে মন্ত্রিসভায় সুযোগ পাওয়া দ্বিতীয় নারী। তৎকালীন উপ রাষ্ট্রপতি ফাতেমাহ জাভাদি হলেন প্রথম। একই সময়ে সোলতানখাহ ইরানস ন্যাশনাল এলিটস ফাউন্ডেশনের সভাপতিরও দায়িত্ম পালন করেন।

### সেন্টার ফর উইমেন অ্যান্ড ফ্যামিলি অ্যাফেয়ার্স

সোলতানখাহের মন্ত্রিসভার পদবী বলে তিনি একই সাথে ইরানের সেন্টার সেন্টার ফর উইমেন অ্যান্ড ফ্যামিলি অ্যাফেয়ার্সের (যা আগে সেন্টার ফর উইমেনস পার্টিসিপেশান বা সিডব্লিউপি হিসেবে পরিচিত ছিল) প্রধান ও রাষ্ট্রপতির নারী বিষয়ক নীতিনির্ধারণীর মুখ্য উপদেষ্টা হিসেবে কাজ করছিলেন।

এই সংক্রান্ত দায়িত্ম পালনের ক্ষেত্রে সোলতানখাহ তিনটি মূল নীতিকে ভিত্তি হিসেবে স্থাপন করেন। নীতিগুলো ছিল "লিঙ্গ নির্বিশেষে নারীর প্রতি শ্রদ্ধাকে সমুন্নত করা", "ব্যবস্থাপনা ও নীতিনির্ধারণী বিষয়সমূহে নারীদের বিশেষ গুণাবলীর সুষ্ঠু প্রয়োগ করা" ও "পারিবারিক বিষয়সমূহে নারীদের প্রধান ভূমিকার প্রতি গুরুত্ব আরোপ করা"। সোলতানখাহের দায়িত্ম পালনকালে ইরানের কেন্দ্রীয় রাজনীতিতে নারী সংক্রান্ত কার্যক্রম এই তিনটির মূলনীতির ভিত্তিতে পরিচালিত হয়েছিল। এ ব্যাপারে সোলতানখাহ মত প্রকাশ করেছিলেন যে সরকার এগুলোর ভিত্তিতে বিভিন্ন সামাজিক ও সাংস্কৃতিক বিষয়সমূহে নারীদের কর্মক্ষমতার সুষ্ঠু প্রয়োগে ও তাদের জন্য নতুন কর্মক্ষেত্র তৈরিতে নিয়োজিত আছে।

### রাজনৈতিক সম্পৃক্ততা

সোলতানখাহ ইরানের ক্ষমতাসীন রাজনৈতিক দল অ্যালায়েন্স অফ বিল্ডার্স অফ ইসলামিক ইরানের একজন সদস্য। বর্তমানে তিনি দলটির উপ প্রধানের দায়িত্ম পালন করছেন।

### তেহরানের নগর পরিষদ

২০০৩ সালে সোলতানখাহ নির্বাচনের মাধ্যমে তেহরানের নগর পরিষদের একটি আসন লাভ করেন। ২০০৭ সাল পর্যন্ত তিনি সে দায়িত্ম পালন করেন।

তথ্যসূত্র
---------

1. ↑  ""Iran Daily Brief""। ২২ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৩।
2. ↑  ""Alzahra University, Professor Profile""। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ জানুয়ারি ২০১৩।

বহিঃসংযোগ
---------

* 
* 
* 
* 
* 
* 

| রাজনৈতিক দপ্তর
 |
| --- |
| পূর্বসূরীসাদিক ভাঈজ যাদেহ | **উপ রাষ্ট্রপতি, ইরান**২০০৯ | উত্তরসূরীপদে আসীন |
|
| পূর্বসূরীসাদিক ভাঈজ যাদেহ | **প্রধান, ন্যাশনাল এলিটস ফাউন্ডেশান**২০০৯ | উত্তরসূরীসোরােনা সাত্তারি |
|
| পূর্বসূরীএসফান্দিয়ার রাহিম মাশাই | **উপ প্রধান, অ্যালায়েন্স অফ বিল্ডার্স অফ ইসলামিক ইরান**২০১১ | উত্তরসূরীঅজানা |
|

|}
**পিচ্চাওয়াই** (এছাড়াও পিছুভাই, পিছুভাই, পেছাভাই ইত্যাদি) হ'ল বড় আকারের ভক্ত হিন্দু আঁকা ছবি, সাধারণত কাপড়ে, যা কৃষ্ণকে চিত্রিত করে। এগুলি মূলত হিন্দু মন্দিরগুলিতে পুষ্টিমর্গ ভক্তিমূলক ঐতিহ্যগুলিতে ঝুলিয়ে রাখা হয়েছিল, বিশেষত রাজস্থানের নাথদ্বারায় শ্রীনাথজি মন্দিরটি প্রায় ১৬৭২ সালের দিকে নির্মিত হয়েছিল। এগুলি কৃষ্ণর স্থানীয় রূপ এবং পুস্তিমার্গ উপাসনার কেন্দ্র শ্রীনাথজীর প্রতিমার পিছনে ঝুলানো হয়। তার লীলা চিত্রিত করুন। তাদের সাথে জড়িত আরেকটি অঞ্চল ছিল আওরঙ্গবাদ। পিচওয়াইসের উদ্দেশ্য, শৈল্পিক আবেদন ব্যতীত নিরক্ষরদের কাছে কৃষ্ণের গল্প বর্ণনা করা। মন্দিরে বিভিন্ন চিত্রের সাথে সেট রয়েছে, যা দেবদেবীর উদ্‌যাপন উৎসবগুলির ক্যালেন্ডার অনুযায়ী পরিবর্তন করা হয়। 

আঠারো শতকের শেষের দিকে গাভী উৎসবের পিচওয়াই, নীল রঙা সুতির উপর আওরঙ্গবাদ (?) আঁকা এবং মুদ্রিত স্বর্ণ ও রূপা পাতা এবং অস্বচ্ছ জলরঙ, ৯৭ ৫/৮ x ১০৩ ১/৪ ইঞ্চি (২৪৮ x ২৬২ সেমি)
পিছুওয়াই শব্দটির অর্থ পিছনে ঝুলানো (সংস্কৃত শব্দের "পিছু" এর অর্থ পিছনে এবং "ওয়েস" এর অর্থ ঝুলানো)। নাথদ্বারা চিত্রকর্মগুলি অন্যান্য জেনারগুলিতে বিশেষত ভারতীয় ক্ষুদ্র চিত্রগুলিতে এগুলি এবং অনুরূপ কাজগুলি কভার করে। পুষতিমার্গ ঐতিহ্যের মতো, এগুলির সূচনা ডেকান থেকেই হয়েছিল, তবে বর্তমানে তারা মূলত পশ্চিম ভারতের সাথে যুক্ত।

আধুনিক উৎপাদন
-------------

পিছুওয়াই নাথদ্বারের মূল রফতানি হয়ে উঠেছে এবং বিদেশী দর্শনার্থীদের মধ্যে এটির বেশ চাহিদা রয়েছে। শিল্পীরা বেশিরভাগ চিত্রন কি গালীতে (চিত্রগুলির স্ট্রিট) এবং চিত্রকরন কা মহল্লায় (চিত্রশিল্পীদের কলোনী) এবং নিবিড় যোগাযোগের সাথে একটি ঘনিষ্ঠ সম্প্রদায় তৈরি করে প্রায়শই পিছুওয়াই চিত্রকর্ম একটি গোষ্ঠী প্রচেষ্টা, যেখানে বেশ কয়েকজন দক্ষ চিত্রশিল্পী একসাথে শিল্পীর তত্ত্বাবধানে একসাথে কাজ করেন।

* গরুর উৎসব (গোপাষ্টমী); মাজার ঝুলন্ত, ১৯ শতক, ২২৩ সেমি (৮৭.৭৯ ″) x ২২০ সেমি (৮৬.৬১ ″)গরুর উৎসব (গোপাষ্টমী); মাজার ঝুলন্ত, ১৯ শতক, ২২৩ সেমি (৮৭.৭৯ ″) x ২২০ সেমি (৮৬.৬১ ″)
* গোপিস এবং গাভী, ১৮ শতাব্দীর শেষের দিকে, তুলোর সমতল-তাঁত, বর্ণহীন জলরঙগুলি দিয়ে সজ্জিত এবং আঁকা, স্বর্ণ ও রৌপ্য, ২৪৪ সেমি (৯৭.০৬ ″) x ২৫৪ সেমি (১০০ ″)গোপিস এবং গাভী, ১৮ শতাব্দীর শেষের দিকে, তুলোর সমতল-তাঁত, বর্ণহীন জলরঙগুলি দিয়ে সজ্জিত এবং আঁকা, স্বর্ণ ও রৌপ্য, ২৪৪ সেমি (৯৭.০৬ ″) x ২৫৪ সেমি (১০০ ″)
* রাজস্থানের কোটা স্কুল, "পুরোহিতরা কৃষ্ণকে শ্রীনাথজি হিসাবে খাদ্য উৎসব (অন্নকুত উৎসব), সি। ১৮৪০, ১৮৮.৫ সেমি (৭৪.২১ ″) x ১৪৪.৫ সেন্টিমিটার (৫৬.৮৮ ″) হিসাবে শ্রনাথজি হিসাবে পূজা করছেনরাজস্থানের কোটা স্কুল, "পুরোহিতরা কৃষ্ণকে শ্রীনাথজি হিসাবে খাদ্য উৎসব (অন্নকুত উৎসব), সি। ১৮৪০, ১৮৮.৫ সেমি (৭৪.২১ ″) x ১৪৪.৫ সেন্টিমিটার (৫৬.৮৮ ″) হিসাবে শ্রনাথজি হিসাবে পূজা করছেন
* শ্রীনাথজি এবং নৃত্য গোপিস হিসাবে কৃষ্ণ, ১৯ শতকের নাথদ্বার মন্দির থেকেশ্রীনাথজি এবং নৃত্য গোপিস হিসাবে কৃষ্ণ, ১৯ শতকের নাথদ্বার মন্দির থেকে
* 1১৯ শতকে কৃষ্ণ জীবনের অবস্থানগুলি ঘিরে একটি বৃত্তাকার তীর্থ পথ, ব্রজ পরিক্রমা দেখানো অস্বাভাবিক পিছুওয়াই। ৬৫¾ x ৪৭ ইন। (১৬৮ x ১২০ সেমি।), ১৯ শতকে।1১৯ শতকে কৃষ্ণ জীবনের অবস্থানগুলি ঘিরে একটি বৃত্তাকার তীর্থ পথ, ব্রজ পরিক্রমা দেখানো অস্বাভাবিক পিছুওয়াই। ৬৫¾ x ৪৭ ইন। (১৬৮ x ১২০ সেমি।), ১৯ শতকে।

তথ্যসূত্র
---------

1. 1 2  Blurton, 142-143; Harle, 393
2. 1 2  Blurton, 142-143

মন্তব্য
-------

* Pichwai Paintings


উইকিমিডিয়া কমন্সে **পিচ্চাওয়াই** সংক্রান্ত মিডিয়া রয়েছে।

প্রবেশদ্বার: চিত্রকর্ম
এমন একটি বাস্তব মানবিশিষ্ট - ফাংশন f যা [*a*, *b*] বদ্ধ ব্যবধিতে অবিচ্ছিন্ন , (*a*, *b*) মুক্ত ব্যবধিতে অন্তরীকরণযোগ্যতা এবং *f*(*a*) = *f*(*b*), তাহলে (*a*, *b*) মুক্ত ব্যবধিতে একটি সংখ্যা c আছে, যার জন্য *f*′(*c*) = 0 হবে।
ক্যালকুলাসে, **রোলের উপপাদ্য** বা **রোলের লেম্মা** মূলত বলে যে, যেকোন বাস্তব মানবিশিষ্ট অন্তরীকরণযোগ্য ফাংশন যা দুটি স্বতন্ত্র বিন্দুতে সমান মান ধারণ করে; তার মধ্যে অন্তত একটি স্থির বিন্দু থাকতে হবে- অর্থাৎ এমন একটি বিন্দু যেখানে প্রথম অন্তরজ (ঐ বিন্দুতে অঙ্কিত স্পর্শক রেখার ঢাল) শূন্য হবে । উপপাদ্যটি মাইকেল রোলের নামানুসারে নামকরণ করা হয়েছে।

উপপাদ্যটির আদর্শ সংস্করণ
------------------------

এমন একটি বাস্তব মানবিশিষ্ট - ফাংশন f যা [*a*, *b*] বদ্ধ ব্যবধিতে অবিচ্ছিন্ন , (*a*, *b*) মুক্ত ব্যবধিতে অন্তরীকরণযোগ্যতা এবং *f*(*a*) = *f*(*b*), তাহলে (*a*, *b*) মুক্ত ব্যবধিতে একটি সংখ্যা c আছে, যার জন্য

{\displaystyle f'(c)=0} ।
রোলের উপপাদ্যের এই সংস্করণটি গড় মান উপপাদ্য প্রমাণ করতে ব্যবহৃত হয়, যার মধ্যে রোলে'র উপপাদ্য মূলত একটি বিশেষ ঘটনা । এটি টেইলরের উপপাদ্য প্রমাণের ভিত্তি।

ইতিহাস
------

ভারতীয় গণিতবিদ দ্বিতীয় ভাস্কর-কে(১১১৪-১১৮৫) রোলে'র উপপাদ্যের জ্ঞান থাকার জন্য কৃতিত্ব দেওয়া হয়। যদিও উপপাদ্যটি **মাইকেল রুলে**র নামে নামকরণ করা হয়েছে, ১৬৯১ সালে রুলের করা প্রমাণ শুধুমাত্র বহুপদী ফাংশনের ক্ষেত্রে আব্দদ্ধ ছিল। তার প্রমাণে তিনি ডিফারেনশিয়াল ক্যালকুলাস পদ্ধতি ব্যবহার করেননি। যা তার জীবনের সেই সময়ে তিনি বিভ্রান্তিকর বলে বিবেচনা করতেন। উপপাদ্যটি ১৮২৩ সালে *কোশি* কর্তৃক গড় মান উপপাদ্যের একটি অনুসিদ্ধান্ত হিসেবে প্রথম প্রমাণিত হয়। ১৮৩৪ সালে জার্মানির *মরিৎজ উইলহেল্ম ড্রোবিশ* নামটি প্রথম ব্যবহার করেন এবং ১৮৪৬ সালে ইতালির গিউসতো বেলাভিটিস নামটি ব্যবহার করেন ।

আরও দেখুন
---------

* গড় মান উপপাদ্য
* মধ্যবর্তী মান উপপাদ্য
* রৈখিক ক্ষেপক
* গাউস – লুকাস উপপাদ্য

তথ্যসূত্র
---------

1. ↑  Gupta, R. C.। *Encyclopaedia of the History of Science, Technology, and Medicine in Non-Western Cultures*। পৃষ্ঠা 156।
2. ↑  Besenyei, A. (সেপ্টেম্বর ১৭, ২০১২)। "A brief history of the mean value theorem" (পিডিএফ)।
3. ↑  See Cajori, Florian। *A History of Mathematics*। পৃষ্ঠা 224।

আরও পড়া
--------

* Leithold, Louis (১৯৭২)। *The Calculus, with Analytic Geometry* (2nd সংস্করণ)। Harper & Row। পৃষ্ঠা 201–207। আইএসবিএন 0-06-043959-9।
* Taylor, Angus E. (১৯৫৫)। *Advanced Calculus*। Ginn and Company। পৃষ্ঠা 30–37।

বহিঃসংযোগ
---------

* রোলস এবং মিট মান উপপাদাগুলি কাটা-গাঁট ।
* মিজার সিস্টেম প্রমাণ:
**বাবা রোশন জুরঙ্গপতি** (সিংহলি: රොෂාන් ජුරන්පති; জন্ম: ২৫ জুন, ১৯৬৭) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৯ থেকে ১৯৯২ সময়কালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট ক্লাবের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ের পারদর্শী ছিলেন **রোশন জুরঙ্গপতি**।

খেলোয়াড়ী জীবন
---------------

১৯৮৪-৮৫ মৌসুম থেকে ১৯৯২-৯৩ মৌসুম পর্যন্ত রোশন জুরঙ্গপতি’র প্রথম-শ্রেণীর খেলোয়াড়ী জীবন চলমান ছিল। অনূর্ধ্ব-২৩ দলের সদস্যরূপে পাকিস্তানের বিপক্ষে দূর্দান্ত ক্রীড়াশৈলী প্রদর্শন করেন। ১৭ বছর ৩৪২ দিন বয়সে শ্রীলঙ্কার সর্বকনিষ্ঠ প্রথম-শ্রেণীর ক্রিকেটার হিসেবে শতরানের ইনিংস খেলেন।

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন রোশন জুরঙ্গপতি। ১৪ সেপ্টেম্বর, ১৯৮৫ তারিখে ক্যান্ডিতে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এরপর, ২৭ ডিসেম্বর, ১৯৮৬ তারিখে নাগপুরে একই দলের বিপক্ষে সর্বশেষ টেস্টে অংশ নেন তিনি।

বিদ্যালয়ের বালক থাকা অবস্থাতেই টেস্ট ক্রিকেটারের মর্যাদা লাভ করেন। অংশগ্রহণকৃত চারটি টেস্ট ইনিংসের মধ্যে তিনটিতেই শূন্য রানের সন্ধান পান ও একটিতে এক রান সংগ্রহ করতে পেরেছিলেন তিনি। অভিষেক টেস্টে তাকে বোলিং করারও তেমন সুযোগ দেয়া হয়নি। মাত্র চার ওভার বোলিং করেছিলেন তিনি।

অ্যাসগিরিয়া স্টেডিয়ামে অভিষেক টেস্টে ভারতীয় অল-রাউন্ডার মহিন্দর অমরনাথের একমাত্র উইকেট পেয়েছিলেন তিনি। নিজস্ব দ্বিতীয় ও চূড়ান্ত খেলায় অফ স্পিন বোলিং করে ২১ ওভারে ৬৯ রানের বিনিময়ে একটি উইকেট পান। এরপর তিনি পশ্চিম অস্ট্রেলিয়ায় গ্রেড ক্রিকেটে অংশ নেন।

মূল্যায়ন
---------

অভিষেককালীন জুরঙ্গপতি শ্রীলঙ্কার চতুর্থ কনিষ্ঠতম খেলোয়াড়ের মর্যাদা লাভ করেছিলেন। সহজাত প্রতিভার অধিকারী অল-রাউন্ডার ছিলেন তিনি। তবে, দুই টেস্ট পর দল নির্বাচকমণ্ডলী তার উপর খুব কমই আস্থা ও বিশ্বাস রেখেছিলেন। অবশ্য সন্দেহাতীতভাবেই তার খেলার মান বেশ নিচু পর্যায়ের ছিল। কিন্তু বয়সের বিবেচনায়, কিছুটা পরিচালনাসহ সময়ের সাথে সাথে তিনি হয়তোবা আন্তর্জাতিক পর্যায়ের অল-রাউন্ডার হতে পারতেন।

তথ্যসূত্র
---------

1. ↑  "Was Dawid Malan's hundred the fastest for England in T20Is?"। *ESPN Cricinfo*। সংগ্রহের তারিখ ১২ নভেম্বর ২০১৯।
2. ↑  CricketArchive: India v Sri Lanka in 1986/87

আরও দেখুন
---------

* শৈল্য অহঙ্গামা
* রোহন জয়সেকরা
* শ্রীলঙ্কান টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান

বহিঃসংযোগ
---------

* ইএসপিএনক্রিকইনফোতে রোশন জুরঙ্গপতি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রোশন জুরঙ্গপতি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**এইচএস রঙ্কা** বা **হরি সিং রঙ্কা** (জন্ম: ৩ নভেম্বর ১৯৩৯) ভারতের রাজস্থান রাজ্যের একজন শিল্পপতি। তিনি মডার্ন গ্রুপের প্রতিষ্ঠাতা ও চেয়ারম্যান।  তিনি রাজস্থানের ভিলওয়ারা শহরের বাসিন্দা। রঙ্কা ১৯৭৩ সালে মডার্ন উলেনস প্রতিষ্ঠা করেছিলেন। মডার্ন গ্রুপে মডার্ন থ্রেডস, মডার্ন ইনসুলেটরস, মডার্ন সিনটেক্স, মডার্ন স্যুটিংস, মডার্ন পেট্রোফিল, মডার্ন পেট্রোকেমিক্যালস এবং মডার্ন ডেনিম সংস্থাগুলি অন্তর্ভুক্ত রয়েছে।

রঙ্কা ১৯৫৯ সালে রাজস্থান বিশ্ববিদ্যালয় থেকে স্নাতক সম্পন্ন করেছিলেন। 

রাজস্থানে শিল্পায়নের ক্ষেত্রে তাঁর অবদানের জন্য ১৯৭৮ সালে রঙ্কা ভারত সরকারের 'উদ্যোগ পত্র' পুরস্কার এবং ১৯৮০ সালে রাজস্থান ফিনান্সিয়াল কর্পোরেশনের (আরএফসি) সিলভার শিল্ড পেয়েছেন।

তথ্যসূত্র
---------

1. ↑  Vasudeva, P. K. (২০০০)। *India and World Trade Organisation: Planning and Development*। APH Publishing। পৃষ্ঠা 238–। আইএসবিএন 9788176482059। সংগ্রহের তারিখ ২৯ মে ২০১২।
2. ↑  "H S Ranka Past president"। *Mewar chamber of commerce and Industry*। ১৫ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৪।
3. ↑  "Mr H S Ranka Past President 1975-1977"। *mccibhilwara.com*। Mewar Chamber of Commerce & Industry। ৫ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৪ মে ২০১৬।
প্রকৃতিতে ও বিভিন্ন যানবাহনে বায়ুপাতের উদাহরণ। নিচে অবস্থিত ডলফিনের পাখনাটি ভিন্ন একটি প্রবাহী মাধ্যমে একই মূলনীতি মেনে চলে; এটি জলপাতের একটি উদাহরণ। 
**বায়ুপাত** বা **বায়ুপত্রক** বলতে কোনও বিমানের পাখা, হেলিকপ্টারের ঘূর্ণকের ফলা, বা পালতোলা নৌকা বা জাহাজের পালের প্রস্থচ্ছেদের আকৃতিকে বোঝায়। একে মার্কিন ইংরেজিতে "এয়ারফয়েল" এবং ব্রিটিশ ইংরেজিতে "অ্যারোফয়েল" বলা হয়।

বায়ুর ভেতরে দিয়ে কোনও কঠিন বস্তু গমন করলে সেটির উপরে বায়ুগতীয় বলের সৃষ্টি হয়। বলের যে উপাংশটি বস্তুর গতির সাথে উল্লম্ব ও ঊর্ধাভিমুখী থাকে, উত্তোলক বল বলে। বলের যে উপাংশটি বস্তুর গতির সমান্তরাল ও বিপরীতমুখী থাকে, সেটিকে পিছুটান বল বলে। একটি বায়ুপাত এমন এক ধরনের প্রতিরোধ-ন্যূনকারক প্রবাহরেখায়িত আকৃতির হয়ে থাকে যাতে পিছুটান বলের সাপেক্ষে অনেক বেশি উত্তোলক বল উৎপন্ন হয়। শব্দ অপেক্ষা ধীরগতির উড্ডয়নের ক্ষেত্রে বায়ুপাতগুলির একটি বিশিষ্ট আকৃতি থাকে। এগুলির অগ্রপ্রান্ত গোলাকৃতির হয়, অনুসরণকারী প্রান্তটি ধারালো বা সূঁচালো হয়, উপরিপৃষ্ঠ ও নিম্নপৃষ্ঠদ্বয়ের বক্রতা প্রায়শই প্রতিসম হয়ে থাকে। একই ধরনের পাত যখন তরল বা জলের মধ্য দিয়ে চলাচলের জন্য নকশা করা হয়, তখন সেগুলিকে জলপাত বলে।

বায়ুপাতের উপরে যে উত্তোলক বলটি প্রযুক্ত হয়, সেটি মূলত পাতটির আক্রমণ কোণের উপরে নির্ভর করে। যখন বায়ুপাতটি একটি সুবিধাজনক কোণে হেলানো থাকে, তখন সেটি আগুয়ান বায়ুপ্রবাহকে মোটামুটি নিচের দিয়ে ঠিকরে দেয়া বা প্রতিফলিত করে, যার ফলে বায়ুপাতটির উপরে এর বিপরীত দিকে একটি বল সৃষ্টি হয়, যার নাম বায়ুগতীয় বল। বায়ুগতীয় বলটির দুইটি উপাংশ থাকে: উত্তোলক বল এবং পিছুটান বল। বেশিরভাগ বায়ুপাতের আকৃতিতে উত্তোলক বল সৃষ্টি করতে আক্রমণের কোণটিকে ধনাত্মক হতে হয়। তবে স্বল্পোত্তল বায়ুপাতগুলি (Cambered airfoil) শূন্য আক্রমণ কোণেই উত্তোলক বল সৃষ্টি করতে পারে। বায়ুপ্রবাহের এই দিক পরিবর্তন বায়ুপাতের চারপাশে বক্র প্রবাহরেখার সৃষ্টি করে। এর ফলে বায়ুপাতের নিচে উচ্চ বায়ুচাপ ও উপরে নিম্ন বায়ুচাপের সৃষ্টি হয়। চাপের এই তারতম্যের সাথে বের্নুই-র মূলনীতি অনুসারে গতিবেগের তারতম্যও যুক্ত হয়। এর পরিণামে বায়ুপাতের আশেপাশে যে প্রবাহক্ষেত্রটির সৃষ্টি হয়, সেটির গড় গতিবেগ বায়ুপাতের উপরিতলে বেশি থাকে এবং নিম্নতলে কম থাকে।

তথ্যসূত্র
---------

1. ↑  Clancy, L. J. *Aerodynamics*, Section 5.2
সফটওয়্যার প্রকৌশলের ভাষায়, **রোলিং রিলিজ**, **রোলিং আপডেট**, বা **বিরতিহীন হালনাগাদ** (ইংরেজি: Rolling Release, Rolling Update) হলো কোন এপ্লিকেশনকে বারংবার হালনাগাদ প্রদানের সাথে সংযুক্ত একটি ধারণা। এটি "স্ট্যান্ডার্ড" বা "পয়েন্ট রিলিজ" উন্নয়ন মডেলের বিপরীত। উল্লেখ্য যে, স্ট্যান্ডার্ড রিলিজে সফটওয়্যার ভার্শন পদ্ধতি ব্যবহার করা হয়, যেখানে নতুন ভার্শন পূর্বের ভার্শনের উপর ইন্সটল করা হয়।

রোলিং রিলিজ উন্নয়ন মডেল সফটওয়্যার রিলিজ লাইফ সাইকেলের মধ্যে অন্যতম। যদিও রোলিং রিলিজ মডেল যেকোন ক্ষেত্রেই ব্যবহার করা যায়, তবে লিনাক্স ডিস্ট্রিবিউশনগুলোর ক্ষেত্রে এটির ব্যবহার বেশি লক্ষ্য করা যায়।

বারংবার ছোট হালনাগাদ ব্যবহারের মাধ্যমে রোলিং রিলিজ অন্তর্ভুক্ত করা হয়। যাইহোক, শুধুমাত্র হালনাগাদ পাওয়ার মানেই কিন্তু যে সফটওয়্যারটি রোলিং রিলিজ ব্যবহার করছে তা না; তার জন্যে, ডেভেলপারদের দর্শন একটি কোড ব্রাঞ্চ নিয়ে কাজ করা সম্পর্কিত হতে হবে।

তথ্যসূত্র
---------

1. ↑  
এলেক্স নিউথ (আগস্ট ১৯, ২০১৮)। "রোলিং রিলিজ কি?"। *wiseGeek*। সংগ্রহের তারিখ আগস্ট ১৯, ২০১৮।
2. ↑  
স্টিভেন জ্যা. ভঘান-নিকোলাস (২০১৫-০২-০৩)। "রোলিং রিলিজ ভার্সেস ফিক্সড রিলিন"। *ZDNet*। সংগ্রহের তারিখ আগস্ট ১৯, ২০১৮।
3. ↑  
"বিরতিহীন ডেলিভারি ও রোলিং রিলিজ"। *Ansible Documentation*। ২০১৬-০৪-২১। ২০১৭-০৭-০৩ তারিখে মূল থেকে আর্কাইভ করা। সংগ্রহের তারিখ আগস্ট ১৯, ২০১৮।
**রোশন পূণ্যজিৎ বিজেসিংহে গুণরত্নে** (সিংহলি: රොෂාන් ගුණරත්න; জন্ম: ২৬ জানুয়ারি, ১৯৬২ - মৃত্যু: ২১ জুলাই, ২০০৫) কলম্বো এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট ক্লাব ও নোমাডস স্পোর্টস ক্লাব দলের প্রতিনিধিত্ব করেন। দলে তিনি মূলতঃ লেগ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন **রোশন গুণরত্নে**।

প্রথম-শ্রেণীর ক্রিকেট
---------------------

কলম্বোর নালন্দা কলেজে অধ্যয়ন করেছেন। বিদ্যালয়ে থাকাকালে ১৯৮২ সালে কলেজ ক্রিকেট দলের অধিনায়কের দায়িত্ব পালন করেছেন তিনি। ১৯৮২-৮৩ মৌসুম থেকে ১৯৮৮-৮৯ মৌসুম পর্যন্ত রোশন গুণরত্নে’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে এনসিসি, মুরস এসসি ও নোমাডস দলের সদস্যরূপে প্রথম বিভাগে খেলেন। প্রথম-শ্রেণীর খেলোয়াড়ী জীবনে ১৩ খেলায় অংশ নিয়ে মাত্র ১৭ উইকেট পেয়েছেন।

১৯৮২-৮৩ মৌসুমে সফররত অস্ট্রেলিয়া একাদশের বিপক্ষে সভাপতি বোর্ড একাদশের সদস্যরূপে নিজস্ব প্রথম-শ্রেণীর ক্রিকেটের প্রথম খেলায় অংশ নেন। কেপলার ওয়েসেলস ও গ্রেগ চ্যাপেলের উইকেট নিয়ে খেলায় ৬৬ রান খরচায় ২ উইকেট পান। ফলশ্রুতিতে, ক্যান্ডিতে অনুষ্ঠিত সিরিজের একমাত্র টেস্টে অংশগ্রহণের সুযোগ লাভ করেন তিনি। ইতোমধ্যে লেগ স্পিনার হিসেবে প্রতিষ্ঠিত ডিএস ডি সিলভা থাকা সত্ত্বেও দল নির্বাচকমণ্ডলী টেস্ট দলে তাকে রাখেন। কিন্তু, তার এ অন্তর্ভূক্তি ব্যর্থতায় পর্যবসিত হয়।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রোশন গুণরত্নে। ২২ এপ্রিল, ১৯৮৩ তারিখে ক্যান্ডিতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৯৮২-৮৩ মৌসুমে অস্ট্রেলিয়া দল শ্রীলঙ্কা গমন করে। ক্যান্ডিতে অনুষ্ঠিত ঐ টেস্টে শ্রীলঙ্কার ২৪তম ক্যাপধারী হন। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

অস্ট্রেলিয়া দল ৫১৪/৪ তুলে ইনিংস ঘোষণা করে। ১৭ ওভারে ০/৮৪ লাভ করেন। এছাড়াও, কোন রান সংগ্রহ করতে ব্যর্থ হন। খেলায় তার দল ইনিংস ব্যবধানে পরাজয়বরণ করে। এরফলে, তাকে দলের বাইরে রাখা হয়।

ব্যক্তিগত জীবন
--------------

এরপর, মার্কিন যুক্তরাষ্ট্রে অবস্থানরত মাতা ও বোনের সাথে যোগ দিতে চলে যান। আকস্মিকভাবে হৃদযন্ত্রক্রীয়ায় আক্রান্ত হন। অতঃপর ২১ জুলাই, ২০০৫ তারিখে মাত্র ৪৩ বছর বয়সে যুক্তরাষ্ট্রের ক্যালিফোর্নিয়া এলাকায় রোশন গুণরত্নে’র দেহাবসান ঘটে।

শ্রীধরন জগন্নাথন ও অনূঢ়া রাণাসিংহের পর তৃতীয় শ্রীলঙ্কান টেস্ট খেলোয়াড় হিসেবে মৃত্যুবরণ করেন। ওয়েস্ট ইন্ডিজের বিপক্ষে অনুষ্ঠিত ক্যান্ডি টেস্টের প্রথম দিনে শ্রীলঙ্কা দল তার মৃত্যুতে বাহুতে কালো কাপড় পরিধান করে।

তথ্যসূত্র
---------

1. ↑  "Roshan Guneratne passes away"। *ESPN Cricinfo*। সংগ্রহের তারিখ ১৮ আগস্ট ২০১৯।

আরও দেখুন
---------

* মহেশ গুণতিলকে
* জয়ন্ত অমরসিংহে
* এক টেস্টের বিস্ময়কারী
* শ্রীলঙ্কান টেস্ট ক্রিকেটারদের তালিকা
* টেস্ট ও প্রথম-শ্রেণীর ক্রিকেটে জোড়া শূন্য রান
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে রোশন গুণরত্নে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে রোশন গুণরত্নে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* ডেইলিনিউজ.এলকেতে রোশন গুণরত্নে (ইংরেজি)